# Amerikansk Nældetræ

### Fra Wikipedia, den frie encyklopædi

Du har nye beskeder (forskel fra næstsidste redigering).

| Amerikansk Nældetræ | ?

Amerikansk Nældetræ (Celtis occidentalis), fotograferet i Kew Gardens, London.
Videnskabelig klassifikation

Rige: | Plantae (Planter)
Divison: | Magnoliophyta (Dækfrøede planter)
Klasse: | Magnoliopsida (Tokimbladede)
Orden: | Rosales (Rosen-ordenen)
Familie: | Cannabaceae (Hamp-familien)
Slægt: | Celtis (Nældetræ)
Art: | Celtis occidentalis

Amerikansk Nældetræ (Celtis occidentalis) er et middelstort, løvfældende træ med en kort stamme og en hvælvet krone med overhængende grene. Barken er først grøn og hvidhåret, senere brunlig. Ældre grene har rødligt-grå bark, som med tiden kan blive ru og grå. Stammebarken er grå og opsprækkende i flager, knuder eller kamme. Knopperne sidder spredt, og de er brune og tæt tiltrykte. Bladene er ovale med lang spids og med helrandet, skæv bladgrund. Randen er i øvrigt skarpt savtakket. Oversiden er blank og mørkegrøn, mens undersiden er mat gulgrøn med silkehårede ribber. Høstfarven er guldgul. Blomsterne er uanselige og grønne. Frugterne er røde eller sorte stenfrugter med et saftigt frugtkød. Frøene modner ikke i Danmark.

Ikke-synlige træk

Rodnettet er kraftigt, men overfladisk. Træet er et skyggetræ. Ingen af Celtis-arterne får Elmesyge, selvom de er i familie med Elm. Frugterne kan spises, og smager lidt som rosiner.

Størrelse

15 x 10 m (75 x 50 cm/år).

Hjemsted

Arten vokser i bjergene i det nordøstlige USA, hvor der er fugtig og næringsrig bund. Her findes det sammen med bl.a. Elle-arter, Popler, Sort-Birk Sump-Eg og Tupelo.

### [redigér] Kilde

- Sten Porse: Plantebeskrivelser, DCJ 2003 (CD-Rom).

Hentet fra "http://da.wikipedia.org../../../a/m/e/Amerikansk_N%C3%A6ldetr%C3%A6_af5e.html"

Kategorier: Taksonomisk beskrevet | Træer

##### Views

- Artikel
- Diskussion
- Nuværende version

##### deltagelse

- Velkommen
- Skribentforside
- Projekter
- Seneste ændringer
- Hjælp

##### organisation

- Donation
- Kontakt os

##### Søg

##### Andre sprog

- English
- Français
- Nederlands